हम अपने अध्ययन की शुरूआत कर्पूरी ठाकुर के राजनीतिक जीवन की संक्षिप्त विवेचना से करेंगे। इसके बाद हम भाषा, आरक्षण (कर्पूरी ठाकुर फार्मूला) और रोज़गार से संबंधित उनकी सरकार की नीतियों पर चर्चा करेंगे। उसके बाद हम उनकी राजनीति का अध्ययन करेंगे, विशेषकर समाजवादी आंदोलन और विचारधारा के संदर्भ में। हम विकास के बारे में समाजवादियों की सोच और उनके नेतृत्व में बनी सरकारों की विकास संबंधी नीतियों के बीच के अंतर का समालोचनात्मक मूल्यांकन करेंगे। तत्पश्चात हम आज के बिहार की राजनीति पर कर्पूरी ठाकुर की विरासत प्रभाव पर चर्चा करेंगे और फिर निष्कर्षों पर पहुंचेंगे।